คือเดือนที่แล้วกินยาคุมฉุกเฉินไปแต่ไม่ได้มีการหลั่งในหลังจากนั้นประมาณ2อาทิตย์ประจำเดือนมาประมาน5วันแต่เดือนนี้ยังไม่มาเลยค่ะรู้สึกแปลกๆเหมือนท้องโครกครากบ่อยๆ
สวัสดีค่ะ bb,หากหลังจากทานยาคุมฉุกเฉินไปประมาณ 2 สัปดาห์ ประจำเดือนได้มาแล้ว โดยมานาน 5 วันดังกล่าว ก็แสดงว่าไม่มีการตั้งครรภ์เกิดขึ้นค่ะ หากหลังจากที่ประจำเดือนมา ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น แต่หากได้มีเพศสัมพันธ์อีก ก็จะมีโอกาสตั้งครรภ์ได้ ดังนั้น หากได้มีเพศสัมพันธ์อีก ก็ควรตรวจหาการตั้งครรภ์ดูก่อนค่ะ หากตรวจไม่พบ หรือไม่ได้มีเพศสัมพันธ์ ก็อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นสำหรับอาการท้องร้องโครกครากบ่อยๆ เกิดจากการที่ลำไส้เล็กเคลื่อนไหวบีบตัวมากขึ้น ซึ่งอาจเกิดได้จากหลายสาเหตุ เช่น- มีอาหารค้างในลำไส้เล็กมาก จากการทานอาหารปริมาณมากไป ลำไส้จึงใช้เวลานานในการย่อย หรือทานอาหารที่ย่อยยาก เช่น ทานเนื้อสัตว์ชิ้นใหญ่ๆ หรือเคี้ยวอาหารไม่ละเอียด ทำให้อาหารตกค้างในลำไส้เล็กเช่นกัน- สาเหตุเดียวกันกับที่ทำให้เกิดท้องอืด ซึ่งอาการท้องอืดคือการมีแก๊สในกระเพาะอาหารและลำไส้มากไป ทำให้เวลากระเพาะอาหารและลำไส้บีบตัว ยิ่งเกิดเสียงดังได้มากกว่าปกติ ซึ่งสาเหตุที่ทำให้ท้องอืด ได้แก่ การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่วต่างๆ เมล็ดธัญพืชต่างๆ โรคกระเพาะอาหารอักเสบ รวมถึงอาจเป็นอาการก่อนการมีประจำเดือนมาก็ได้- มีความเครียด วิตกกังวล ส่งผลให้กระบบย่อยอาหารทำงานไม่ดี อาหารตกค้างในลำไส้ได้เช่นกันแนะนำให้รอประจำเดือนไปอีกซักระยะ หากรู้สึกกังวล ก็อาจลองตรวจหาการตั้งครรภ์ดูค่ะ ส่วนอาการท้องร้องดังบ่อย หากยังไม่หาย ก็ควรไปพบแพทย์เพื่อตรวจค่ะ